techiaith/cofnodycynulliad_en-cy huggingface dataset:
English: Well, Llywydd, those are important points, and they would have been very carefully considered by the Joint Committee on Vaccination and Immunisation in its prioritisation of groups. The Member will know that unpaid carers are included in priority group 6. So, they're not in the first four priority groups that we are focusing on at the moment, but they will be in the next set of priority groups. We have to abide by the JCVI's prioritisation list. There are many cases that people can make individually for why that list should be amended, but my view is - and it's the view of all First Ministers, and the Prime Minister, across the country - we have to stick to the advice that the JCVI has provided to us. Unpaid carers will be included in that sixth group and, therefore, in the next phase of vaccination. We're working hard to make sure that people who are unpaid carers will be able to make themselves known, so that they can get vaccination in that new list. We amended the advice on the Welsh Government's website to make sure that unpaid carers knew that priority group 6 included them. And, in line with what the JCVI has told us, we will come to unpaid carers once the first four groups are concluded and we're able to move into the next tranche.
Welsh: Wel, Llywydd, mae'r rheini yn bwyntiau pwysig, a bydden nhw wedi cael eu hystyried yn ofalus iawn gan y Cydbwyllgor ar Frechu ac Imiwneiddio wrth iddo flaenoriaethu grwpiau. Bydd yr Aelod yn gwybod bod gofalwyr di-dâl wedi eu cynnwys yng ngrŵp blaenoriaeth 6. Felly, dydyn nhw ddim yn y pedwar grŵp blaenoriaeth cyntaf yr ydym ni'n canolbwyntio arnyn nhw ar hyn o bryd, ond byddan nhw yn y gyfres nesaf o grwpiau blaenoriaeth. Mae'n rhaid i ni gadw at restr flaenoriaethu'r Cydbwyllgor ar Frechu ac Imiwneiddio. Mae llawer o ddadleuon y gall pobl eu gwneud yn unigol dros pam y dylid diwygio'r rhestr honno, ond fy marn i yw - a dyma farn yr holl Brif Weinidogion, gan gynnwys Prif Weinidog y DU, ledled y wlad - bod yn rhaid i ni gadw at y cyngor y mae'r Cydbwyllgor ar Frechu ac Imiwneiddio wedi ei roi i ni. Bydd gofalwyr di-dâl yn cael eu cynnwys yn y chweched grŵp hwnnw ac, felly, yng ngham nesaf y broses frechu. Rydym ni'n gweithio yn galed i sicrhau y bydd pobl sy'n ofalwyr di-dâl yn gallu gwneud eu hunain yn hysbys, fel y gallan nhw gael eu brechu yn y rhestr newydd honno. Rydym ni wedi diwygio'r cyngor ar wefan Llywodraeth Cymru i wneud yn siŵr bod gofalwyr di-dâl yn gwybod bod grŵp blaenoriaeth 6 yn eu cynnwys nhw. Ac, yn unol â'r hyn y mae'r Cydbwyllgor ar Frechu ac Imiwneiddio wedi ei ddweud wrthym ni, byddwn yn cyrraedd gofalwyr di-dâl pan fydd y pedwar grŵp cyntaf wedi eu cwblhau ac y byddwn yn gallu symud i'r gyfran nesaf.
English: I think we all appreciate the extraordinary work that the staff in Aneurin Bevan and elsewhere are doing with the vaccination. First Minister, I've had a number of constituents who've come to me saying that relatives who are over 80, or indeed, in some cases, in care homes, are yet to have their vaccination in the Aneurin Bevan area, yet they have other family, over the border in Gloucestershire, and, five days ago, they announced there they'd already vaccinated 85 per cent of the over-85s. Your health Minister said that we would get to that in Wales, and I hope also in Aneurin Bevan, to 70 per cent at least by the end of the weekend just gone. Can you confirm if that's happened, and, if not, when it will, and when we can hope to get to those 85 per cent plus levels of vaccination of that group that we're seeing over the border?
Welsh: Rwy'n credu ein bod ni i gyd yn gwerthfawrogi'r gwaith eithriadol y mae staff Aneurin Bevan ac mewn mannau eraill yn ei wneud gyda'r brechiad. Prif Weinidog, rwyf i wedi cael nifer o etholwyr sydd wedi dod ataf i yn dweud nad yw perthnasau sydd dros 80 oed, neu'n wir, mewn rhai achosion, mewn cartrefi gofal, wedi cael eu brechiad hyd yn hyn yn ardal Aneurin Bevan, ac eto mae ganddyn nhw deulu arall, dros y ffin yn Swydd Gaerloyw, a, phum niwrnod yn ôl, fe wnaethon nhw gyhoeddi yno eu bod nhw eisoes wedi brechu 85 y cant o bobl dros 85 oed. Dywedodd eich Gweinidog iechyd y byddem ni'n cyrraedd hynny yng Nghymru, a gobeithiaf hefyd yn Aneurin Bevan, 70 y cant o leiaf erbyn diwedd y penwythnos sydd newydd fynd heibio. A allwch chi gadarnhau pa un a yw hynny wedi digwydd, ac, os nad yw, pryd y bydd yn digwydd, a phryd y gallwn ni obeithio cyrraedd y lefel 85 y cant a mwy honno o frechu'r grŵp hwnnw yr ydym ni'n ei weld dros y ffin?
English: Llywydd, our ambition is to vaccinate all people - or offer vaccination to all people in those top 4 groups by the middle of February. That continues to be our ambition. The aim of getting 70 per cent of the 80-plus age range was affected over the weekend by the adverse weather. We know that a large number of people aged over 80 did not feel that it was safe for them to leave their homes in the snow and, indeed, yesterday morning in the very cold and icy conditions, and weren't able to attend appointments at GP clinics or in mass vaccination centres. All of those people will have been offered another opportunity for vaccination by the end of Wednesday of this week. So, we will very rapidly make up for that number. The figures of people being offered vaccination and able to take it up in Wales over the last week have been remarkable, and that should give us all confidence that we will have offered vaccination to everyone in that group in line with the ambition that we set out at the outset.
Welsh: Llywydd, ein huchelgais yw brechu pawb - neu gynnig brechiad i bawb yn y 4 grŵp uchaf hynny erbyn canol mis Chwefror. Dyna yw ein huchelgais o hyd. Effeithiwyd ar y nod o gael 70 y cant o'r ystod oedran 80 a hŷn dros y penwythnos gan y tywydd garw. Rydym ni'n gwybod bod nifer fawr o bobl dros 80 oed nad oedden nhw'n teimlo ei bod hi'n ddiogel iddyn nhw adael eu cartrefi yn yr eira ac, yn wir, bore ddoe yn yr amodau oer a rhewllyd iawn, ac nad oedden nhw'n gallu mynd i apwyntiadau mewn clinigau meddygon teulu nac mewn canolfannau brechu torfol. Bydd pob un o'r bobl hynny wedi cael cynnig cyfle arall i gael eu brechu erbyn diwedd dydd Mercher yr wythnos hon. Felly, byddwn ni'n unioni'r rhif hwnnw yn gyflym iawn. Mae ffigurau'r bobl sy'n cael cynnig brechiad ac sy'n gallu manteisio arno yng Nghymru dros yr wythnos diwethaf wedi bod yn rhyfeddol, a dylai hynny roi hyder i ni i gyd y byddwn ni wedi cynnig brechiad i bawb yn y grŵp hwnnw yn unol â'r uchelgais a nodwyd gennym ni ar y cychwyn.
English: Llywydd, I thank Carwyn Jones for that question. UK Government support is limited to airports in England. We continue to call upon them to support regional airports across the country. The catastrophic impact of coronavirus continues to have an impact on the industry, which is not confined to one part of the UK.
Welsh: Llywydd, diolchaf i Carwyn Jones am y cwestiwn yna. Mae cymorth Llywodraeth y DU wedi'i gyfyngu i feysydd awyr yn Lloegr. Rydym ni'n dal i alw arnyn nhw i gefnogi meysydd awyr rhanbarthol ledled y wlad. Mae effaith drychinebus coronafeirws yn parhau i gael effaith ar y diwydiant, nad yw wedi'i gyfyngu i un rhan o'r DU.
English: I thank the First Minister for his answer. Airports, of course, are not devolved. But, of course, the UK Government chooses when it wishes to be the Government of England or the Government of the UK according to its whim. First Minister, since 2013, the Tories in Wales have failed to support our airports, both Cardiff and Anglesey. When the airport at Cardiff was bought in 2013, they invented a story that it had been bought at a price that was way over the odds, which was completely untrue. They allowed their ideology to count more than jobs. They didn't like the fact that it was in public ownership, and that was more important than protecting the jobs of the people who actually worked there. That airport would have been turned into a housing estate, no doubt. The councillors would, then, have objected to that as well. Is it not the case, First Minister, that the Welsh Conservatives are not willing to support the airline industry in Wales, and that's what makes them unfit to govern Wales, both now and in the future?
Welsh: Diolch i'r Prif Weinidog am ei ateb. Nid yw meysydd awyr, wrth gwrs, wedi'u datganoli. Ond, wrth gwrs, mae Llywodraeth y DU yn dewis pryd y mae'n dymuno bod yn Llywodraeth Lloegr neu'n Llywodraeth y DU yn ôl ei mympwy. Prif Weinidog, ers 2013, mae'r Torïaid yng Nghymru wedi methu â chefnogi ein meysydd awyr, yng Nghaerdydd ac Ynys Môn. Pan brynwyd y maes awyr yng Nghaerdydd yn 2013, dyfeisiwyd stori ganddyn nhw ei bod wedi cael ei brynu am bris a oedd yn llawer rhy uchel, a oedd yn gwbl anwir. Fe wnaethon nhw ganiatáu i'w hideoleg gyfrif mwy na swyddi. Nid oedden nhw'n hoffi'r ffaith ei fod mewn perchnogaeth gyhoeddus, ac roedd hynny yn bwysicach na diogelu swyddi'r bobl a oedd yn gweithio yno mewn gwirionedd. Byddai'r maes awyr hwnnw wedi cael ei droi yn ystâd o dai, mae'n siŵr. Byddai'r cynghorwyr, wedyn, wedi gwrthwynebu hynny hefyd. A yw'n wir, Prif Weinidog, nad yw'r Ceidwadwyr Cymreig yn fodlon cefnogi'r diwydiant awyrennau yng Nghymru, a dyna sy'n eu gwneud nhw'n anaddas i lywodraethu Cymru, nawr ac yn y dyfodol?
English: Well, Llywydd, the failure of the Conservative Party is manifest here in Wales and it's aided and abetted by their compatriots at the UK Government as well. On five separate occasions, Llywydd, since the beginning of December, at senior official level and ministerially, we have tried to get an answer out of the UK Government about the £100 million support fund for airports that they have repeatedly publicised. Now, we know that £8 million of that is to go to Bristol Airport - an airport that the UK Government itself cites, when it has refused to devolve air passenger duty to us here in Wales, on the grounds of competition with Bristol. Yet, they pump millions of pounds of money into Bristol while denying any support to airports here in Wales. It is the actions of the UK Conservatives that are undermining support for the union right across the United Kingdom, and it's the actions of the Welsh Conservatives, in the way in which they fail to support initiatives such as creating a national airport for Wales, that renders them, as the former First Minister says, unfit to be part of a Government here in Wales.
Welsh: Wel, Llywydd, mae methiant y Blaid Geidwadol yn amlwg yma yng Nghymru ac mae'n cael ei gynorthwyo a'i annog gan eu cymheiriaid yn Llywodraeth y DU hefyd. Ar bum gwahanol achlysur, Llywydd, ers dechrau mis Rhagfyr, ar lefel uwch swyddogion ac yn weinidogol, rydym ni wedi ceisio cael ateb gan Lywodraeth y DU am y gronfa gymorth o £100 miliwn ar gyfer meysydd awyr y maen nhw wedi ei hysbysebu dro ar ôl tro. Nawr, rydym ni'n gwybod y bydd £8 miliwn o hynny yn mynd i Faes Awyr Bryste - maes awyr y mae Llywodraeth y DU ei hun cyfeirio ato, pan fo wedi gwrthod datganoli'r doll teithwyr awyr i ni yma yng Nghymru, ar sail cystadleuaeth â Bryste. Ac eto, maen nhw'n pwmpio miliynau o bunnoedd o arian i mewn i Fryste ond yn gwrthod unrhyw gymorth i feysydd awyr yma yng Nghymru. Gweithredoedd Ceidwadwyr y DU sy'n tanseilio cefnogaeth i'r undeb ar draws y Deyrnas Unedig, a gweithredoedd y Ceidwadwyr Cymreig, yn y ffordd y maen nhw'n methu â chefnogi mentrau fel creu maes awyr cenedlaethol i Gymru, sy'n eu gwneud nhw, fel y dywed y cyn Brif Weinidog, yn anaddas i fod yn rhan o Lywodraeth yma yng Nghymru.
English: I think I'll tone my question a bit differently. I was very pleased, First Minister, that Wizz Air's recent commitment to start operating from the airport was particularly good for the airport - a real boost for the airport and the aviation sector at, obviously, a very difficult time. From my perspective, I want to see the Welsh Government support Cardiff Airport in order that best value can be achieved when a future government returns the airport to the private sector. In that regard, perhaps, First Minister, you could update us on what measures the Welsh Government is currently taking to support the airport in its future development, in terms of a new marketing strategy, and also update us on improvements to transport links to the airport and in particular what capital investment can be put in place around the airport to help the airport diversify and generate new sources of income.
Welsh: Rwy'n credu y gwnaf i ofyn fy nghwestiwn mewn ffordd ychydig yn wahanol. Roeddwn i'n falch iawn, Prif Weinidog, bod ymrwymiad diweddar Wizz Air i ddechrau gweithredu o'r maes awyr yn arbennig o dda i'r maes awyr - hwb gwirioneddol i'r maes awyr a'r sector hedfan ar adeg anodd iawn, yn amlwg. O'm safbwynt i, rwyf i eisiau gweld Llywodraeth Cymru yn cefnogi Maes Awyr Caerdydd er mwyn gallu sicrhau'r gwerth gorau pan fydd llywodraeth yn y dyfodol yn dychwelyd y maes awyr i'r sector preifat. Yn hynny o beth, efallai, Prif Weinidog, y gallech chi roi'r wybodaeth ddiweddaraf i ni am y mesurau y mae Llywodraeth Cymru yn eu cymryd ar hyn o bryd i gefnogi'r maes awyr yn ei ddatblygiad yn y dyfodol, o ran strategaeth farchnata newydd, a hefyd rhoi'r wybodaeth ddiweddaraf i ni am welliannau i gysylltiadau trafnidiaeth â'r maes awyr ac yn arbennig pa fuddsoddiad cyfalaf y gellir ei roi ar waith o amgylch y maes awyr i helpu'r maes awyr i arallgyfeirio a chynhyrchu ffynonellau incwm newydd.
English: Will the First Minister agree with me that the best way that Governments could support airports throughout the United Kingdom and, indeed - [ Inaudible.] - is to abolish air passenger duty, which is a tax on flying and a massive disincentive to people to use airports? It adds £78 to every short-haul ticket and can end up being - [ Inaudible.] - total ticket price. But this, of course, would be in conflict with the Welsh Government's policy of virtue signalling on environmental policy, to which Wales can make no significant difference in global terms. But reducing the cost of air travel is absolutely vital to the survival of airlines and, indeed, the prosperity of airports.
Welsh: A wnaiff y Prif Weinidog gytuno â mi mai'r ffordd orau y gallai Llywodraethau gynorthwyo meysydd awyr ledled y Deyrnas Unedig ac, yn wir - [Anghlywadwy.] - yw diddymu'r doll teithwyr awyr, sy'n dreth ar hedfan ac yn anghymhelliad enfawr i bobl ddefnyddio meysydd awyr? Mae'n ychwanegu £78 at bob tocyn teithiau byr ac yn y pen draw gall fod - [ Anghlywadwy.] - o gyfanswm pris tocyn. Ond byddai hyn, wrth gwrs, yn gwrthdaro â pholisi Llywodraeth Cymru o frolio ei rhinweddau o ran polisi amgylcheddol, na all Cymru wneud unrhyw wahaniaeth sylweddol iddo o safbwynt byd-eang. Ond mae lleihau cost teithio awyr yn gwbl hanfodol i oroesiad cwmnïau awyrennau ac, yn wir, ffyniant meysydd awyr.
English: Well, Llywydd, of course I disagree with the Member in the casual way that he shrugs off any responsibility we in Wales might have to contribute to the actions that collectively will make a difference to global warming. We are determined here in Wales that we will play our part. That's nothing to do with virtue signalling - it is simply recognising our responsibility. We will live up to that responsibility, just as the Member attempts to evade it in the question that he's asked me. He will know that we have long argued for the devolution of APD. We were supported in that by the Welsh Affairs Select Committee, in the report that they published on 11 June 2019, when the current junior Minister at the Wales Office chaired that select committee. It's time - in fact, Llywydd, it's long past time when the UK Government allows this Senedd to have control over that tax, just as it allows the Scottish Parliament and the Northern Ireland Assembly to do the same. Then we could have a proper debate here with the Member about the way in which that power could be effectively used to support the airport, while not undermining the efforts we need to make to play our part in combating climate change.
Welsh: Wel, Llywydd, rwy'n anghytuno â'r Aelod, wrth gwrs, yn y ffordd ddidaro y mae'n bychanu unrhyw gyfrifoldeb y gallai fod gennym ni yng Nghymru o ran cyfrannu at y camau a fydd, gyda'i gilydd, yn gwneud gwahaniaeth i gynhesu byd-eang. Rydym ni'n benderfynol yma yng Nghymru y byddwn ni'n chwarae ein rhan. Nid oes a wnelo hynny ddim â brolio rhinweddau - dim ond mater o gydnabod ein cyfrifoldeb ydyw. Byddwn yn cyflawni'r cyfrifoldeb hwnnw, yn union fel y mae'r Aelod yn ceisio ei osgoi yn y cwestiwn y mae wedi ei ofyn i mi. Bydd yn gwybod ein bod ni wedi dadlau ers tro byd dros ddatganoli tollau teithio awyr. Cawsom ni ein cefnogi yn hynny o beth gan y Pwyllgor Dethol ar Faterion Cymreig, yn yr adroddiad a gyhoeddwyd ganddyn nhw ar 11 Mehefin 2019, pan roedd y Gweinidog iau presennol yn Swyddfa Cymru yn cadeirio'r pwyllgor dethol hwnnw. Mae'n bryd - a dweud y gwir, Llywydd, mae'n hen bryd i Lywodraeth y DU ganiatáu i'r Senedd hon gael rheolaeth dros y dreth honno, yn union fel y mae'n caniatáu i Senedd yr Alban a Chynulliad Gogledd Iwerddon wneud yr un peth. Yna gallem ni gael dadl briodol yn y fan yma gyda'r Aelod ynglŷn â'r ffordd y gellid defnyddio'r grym hwnnw yn effeithiol i gynorthwyo'r maes awyr, heb danseilio'r ymdrechion y mae angen i ni eu gwneud i chwarae ein rhan i fynd i'r afael â'r newid yn yr hinsawdd.
English: Diolch, Llywydd. First Minister, in September 2019 I asked you to set out the anticipated responsibilities of the new child poverty review lead. Can you update the Senedd on the key findings resulting from their work?
Welsh: Diolch, Llywydd. Prif Weinidog, ym mis Medi 2019 gofynnais i chi nodi cyfrifoldebau disgwyliedig arweinydd newydd yr adolygiad tlodi plant. A allwch chi roi'r wybodaeth ddiweddaraf i'r Senedd am y canfyddiadau allweddol yn deillio o'u gwaith?
English: Well, Llywydd, a great deal has happened since the Member asked me that question, in particular the intervention of a global pandemic crisis. In the crisis, the whole Cabinet has taken a direct interest in dealing with child poverty here in Wales, focusing on those practical actions that we are able to take that leaves money in the pockets of families that otherwise would be taken away from it or to add money to their weekly incomes. That is a whole-Government responsibility. It is led by my colleague Julie James, but right across the Government we have mobilised the responsibilities that we have and the budgets that we have to offer the practical help that we are able to provide here in Wales.
Welsh: Wel, Llywydd, mae llawer iawn wedi digwydd ers i'r Aelod ofyn y cwestiwn hwnnw i mi, yn enwedig ymyrraeth argyfwng pandemig byd-eang. Yn yr argyfwng, mae'r Cabinet cyfan wedi cymryd diddordeb uniongyrchol mewn ymdrin â thlodi plant yma yng Nghymru, gan ganolbwyntio ar y camau ymarferol hynny y gallwn ni eu cymryd sy'n gadael arian ym mhocedi teuluoedd a fyddai fel arall yn cael eu tynnu oddi wrthyn nhw neu i ychwanegu arian at eu hincwm wythnosol. Mae hwnnw yn gyfrifoldeb i'r Llywodraeth gyfan. Fe'i harweinir gan fy nghyd-Weinidog Julie James, ond ar draws y Llywodraeth gyfan rydym ni wedi neilltuo'r cyfrifoldebau sydd gennym ni a'r cyllidebau sydd gennym ni i gynnig y cymorth ymarferol y gallwn ni ei ddarparu yma yng Nghymru.
English: Organisations working in this field in Wales have called for you to publish the findings of the child poverty review, and it's regrettable they're only now being made public as a result of a freedom of information request. They are, however, very revealing. Not only are they contrary to your own Government's policy, they're in line with what we in Plaid Cymru and others have been advocating. The report highlights, and I quote, that 'many of those in need' are not eligible currently for free school meals, and its central finding, as it goes on to say, is that: 'The most common suggestion was the need to expand eligibility for FSM to a wider range of children and young people.' First Minister, why do you keep on resisting this recommendation?
Welsh: Mae sefydliadau sy'n gweithio yn y maes hwn yng Nghymru wedi galw arnoch chi i gyhoeddi canfyddiadau'r adolygiad tlodi plant, ac mae'n destun gofid mai dim ond nawr y maen nhw'n cael eu cyhoeddi o ganlyniad i gais rhyddid gwybodaeth. Fodd bynnag, maen nhw'n ddadlennol iawn. Nid yn unig y maen nhw'n groes i bolisi eich Llywodraeth eich hun, maen nhw'n cyd-fynd â'r hyn yr ydym ni ym Mhlaid Cymru ac eraill wedi bod yn ei argymell. Mae'r adroddiad yn tynnu sylw, a dyfynnaf, nad yw llawer o'r rhai sydd mewn angen yn gymwys ar hyn o bryd i gael prydau ysgol am ddim, a'i ganfyddiad canolog, fel y mae'n mynd ymlaen i'w ddweud, yw: Yr awgrym mwyaf cyffredin oedd yr angen i ehangu cymhwysedd ar gyfer prydau ysgol am ddim i ystod ehangach o blant a phobl ifanc. Prif Weinidog, pam ydych chi'n dal i wrthsefyll yr argymhelliad hwn?
English: Well, we don't resist the recommendation. Llywydd, the changes that we have made to free school meals eligibility will result in thousands more children in Wales being able to take up free school meals than was the case under the previous eligibility regime. So, it is simply untrue to say that we have not take account of what the Member quite fairly quoted as not being Government policy, but our account of the suggestions that were made to us during the review. Now, the review was concluded before the global pandemic began. In November of last year, we published our child poverty income maximisation action plan. It was part of that plan that led us to invest an additional £52 million in free school meals in the current financial year to ensure the continued provision of free school meals during school holidays here in Wales. It's a very direct response to the comments that were collected during the review.
Welsh: Wel, dydyn ni ddim yn gwrthsefyll yr argymhelliad. Llywydd, bydd y newidiadau yr ydym ni wedi eu gwneud i gymhwysedd i gael prydau ysgol am ddim yn golygu y bydd miloedd yn fwy o blant yng Nghymru yn gallu manteisio ar brydau ysgol am ddim na'r hyn a oedd yn wir o dan y drefn gymhwysedd flaenorol. Felly, mae'n gwbl anwir i ddweud nad ydym ni wedi cymryd i ystyriaeth yr hyn a ddyfynnwyd yn gwbl deg gan yr Aelod fel rhywbeth nad yw'n bolisi gan y Llywodraeth, ond ein barn ar yr awgrymiadau a wnaed i ni yn ystod yr adolygiad. Nawr, daeth yr adolygiad i ben cyn i'r pandemig byd-eang ddechrau. Ym mis Tachwedd y llynedd, cyhoeddwyd ein cynllun gweithredu ar sicrhau'r incwm mwyaf posibl ar gyfer tlodi plant. Rhan o'r cynllun hwnnw a wnaeth ein harwain ni i fuddsoddi £52 miliwn ychwanegol mewn prydau ysgol am ddim yn y flwyddyn ariannol gyfredol i sicrhau bod prydau ysgol am ddim yn parhau i gael eu darparu yn ystod gwyliau ysgol yma yng Nghymru. Mae'n ymateb uniongyrchol iawn i'r sylwadau a gasglwyd yn ystod yr adolygiad.